open-index/open-wikipedia-markdown huggingface dataset:
Hiroshi Katayama

**Hiroshi Katayama** (født 28. mai 1940 i Tokyo), japansk fotballspiller som deltok i de olympiske leker 1964 i Tokyo og 1968 i Mexico by.

Katayama vant en olympisk bronsemedalje i fotball under Sommer-OL 1968 i Mexico by. Han var med på det japanske laget som kom på tredjeplass i fotballturneringen for menn bak Ungarn og . Japan beseiret  med 3-1 i kvartfinalen men tapte semifinalen med 0-5 til . Bronsefinalen mellom Japan og  endte 2-0.

Katayama spilte 38 landskamper for  i perionden 1961–1971.

## OL-medaljer
* 1968  Mexico by -  Bronse i fotball menn  Japan

## Referanser


## Eksterne lenker
*
Refshaleøen

**Refshaleøen** (refshale, eldre dansk form for revehale; øya har fått navnet på grunn av sin form) er en delvis kunstig øy i Københavns havn som begynte som hjemsted for skipsverftet Burmeister & Wain i 1872.

Fra 1873 til 1986 ble øya løpende oppfylt og dermed utvidet, samtidig ble havnens seilløp gjort dypere. I Burmeister & Wains glanstid arbeidet opp til  personer her hver dag.

I november 1998 inngikk Refshaleøens Ejendomsselskab ⅍ et forlik med kuratorene i Burmeister & Wain Holding, og siden har de hatt kontroll med  av øyas samlede kvadratmeter. 

Eurovision Song Contest 2014 foregikk i B&W Hallerne på Refshaleøen.

## Referanser


## Eksterne lenker
*
Dzjosjy

**Dzjosjy**, også transkribert til **Zjosjy**, eller hentet fra engelsk **Jochi** eller **Jotsji**, (mongolsk: *Зүчи*, kasakhisk: *Жошы*, kinesisk: 术赤, krimtatarsk: *Cuçi*, født 1181, død 1227) var sønn av Djengis Khan og ble sammen med tre av sine brødre tildelt en arv i forbindelse med delingen av riket. De vestlige delene tilfalt ham, men hans død i 1227, seks måneder før farens død, gjorde at to av hans sønner, Orda Khan og Batu Khan, var de som kom til å styre.

## Referanser


## Litteratur
* Hans Leicht (Hrsg.): *Dschinghis Khan. Eroberer – Stammesfürst  –  Vordenker.* Albatros, Düsseldorf 2002, ISBN 3-491-96050-9.

## Se også
* Mongolriket
* Borjigin
Ned Overend

**Edmund «Ned» Overend** (født 20. august 1955 i Taipei på Taiwan) er sønn av en amerikansk diplomat og begynte med terrengsykling tidlig på 1980-tallet og spesialiserte seg på grenen rundbane. Selv om han pensjonerte seg fra profesjonell terrengsykling i 1996, fortsatte han å konkurrere i utholdenhetøvelser som XTERRA Triathlon, og vanlig triathlon. Som profesjonell rytter gikk Overend blant annet under kallenavnene «Deadly Nedly» og «The Lung», da han var vanskelig å slå og viste sterk utholdenhet i høyden.

Han er kaptein på Specializeds profesjonelle rundbanelag der blant andre norske Lene Byberg er rytter.

Han ble innlemmet i æresgalleriene the Mountain Bike Hall of Fame i 1990 og United States Bicycling Hall of Fame i 2001. 

## Resultater
:*Listen er ikke fullstendig*
* VM i terrengsykling og trial (gull, 1990; bronse 1991)
* Amerikansk mester i rundbane (1986, 1987, 1989, 1990, 1991, 1992)
* NORBA National Point Series Champion (1987)
* XTERRA verdensmester (1998, 1999, 2.-plass 1997)
* Nasjonal mester i vintertriathlon (2000)
* Nasjonal XTRERRA serie-mester (2001, 2002)
* Colorado landeveismester (2004)
* Apple Landeveis rally-mester (2004, 2009)
* Bob Cook minnesritt (Mount Evans Hill Climb) (1.-plass, 1985-1986; 2.-plass, 2006; 4.-plass, 2005; 5.-plass, 2008; 2.-plass, 2010)
* Mount Washington Auto Road Bicycle Hillclimb (2.-plass, 2006, 2009)
* Teva Mountain Games Bakkeritt (1.-plass, 2007)

## Kilder
* Biografi
* Bikeradar.com  intervju med Gary Boulanger

## Eksterne lenker
*
Qi (konge)

**Qi** (kinesisk: 启, pinyin: *Qǐ *) er en myteomspunnet konge i kinesisk mytologi, sønn av kong Yu den store og den andre herskeren av Xiadynastiet. Qi ska ha levd om lag 2000 år f.Kr. og sittet på tronen i 29 år – noen kilder sier ti år.

Arvemonarkiet anses å ha blitt innført i Kina ved det at Qi av folket ble valgt til å etterfølge sin far mot dennes uttrykkelige vilje. Han flyttet Xia-rikets hovedstad fra Ji (冀) til Xiayi (夏邑). Han ble etterfulgt på tronen av sin sønn Tai Kang.

Qi sies også i blant å ha vært den som oppdaget musikken etter å ha gjestet himmelen ridende på en drage.

## Litteratur
*Bai Shouyi ou.a.: *Chinas Geschichte im Überblick*, Verlag für fremdsprachige Literatur, Beijing 1989, S. 57–59, ISBN 7119005278
*Otto Franke: *Geschichte des chinesischen Reiches. Eine Darstellung seiner Entstehung, seines Werdens und seiner Entwicklung bis zur neuesten Zeit*, Bd. 1: Das Altertum und das Werden des konfuzianischen Staates, 2. Auflage, Walter de Gruyter, Berlin–New York 1962, S, 87f., ISBN 3-11-017034-5
Øyvind Aas

**Øyvind Aas** (født 1976) er tidligere redaktør av magasinet Terrengsykkel, skaper av magasinet Landevei og grunnlegger av Terrengsykkelrittet. Han har også jobbet som kommunikasjonsrådgiver i Syklistenes Landsforening. 

Han er utdannet journalist fra University of Technology i Sydney, Australia og har fått publisert artikler i andre magasiner som *[[Sykkelmagasinet]]*, *[[Ultrasport]]*, *Ride Cycling Review*, *Australian Mountainbiking* og cyclingnews.com.

## Referanser
Henning Vikesdal Petersen

**Henning Vikesdal Petersen** (født 1989) er en norsk tidligere fotballspiller.

Etter Bjerkreim ILs guttelag og Viking FKs juniorlag spilte han for Stavanger IF fra 2007 til 2009, hvor klubben rykket opp til Adeccoligaen. I 2010 spilte han flesteparten av kampene for Bryne FK i samme divisjon, men i 2011 gikk det tråere. Høsten 2011 gikk han tilbake til Stavanger IF, som allerede hadde ramlet ned i 3. divisjon. Midtveis i 2012 gikk han til Randaberg IL én divisjon over, mens fra sommeren i 2013 til sommeren 2015 var han i IL Brodd.

## Referanser


## Eksterne lenker
*
Mesoderm

**Mesoderm** er et av tre kimlag som finnes på fosterstadiet hos alle dyr med tosidig symmetri. De to andre lag er ektoderm (utvendig lag) og endoderm (innvendig lag), med mesoderm som det midtre lag mellom dem. Mesodermen vil gjennom fosterutviklingen gi opphav til nesten alle deler av kroppen, inkludert bindevev, muskler og mesothelium, og også de alle fleste blodceller og store deler av immunforsvaret. Mesothelium kler innsiden av bukhulen og hjerteposen og utsiden av innvollene og er en del av gonadene (resten blir kjønnsceller).

## Dannelse
Under de tidlige stadiene av fosterutviklingen vil de cellene som skal bli mesoderm skiller seg fra fosterets øvrige celler ved hjelp av signalstoffer mellom cellene. Når mesodermen først er dannet, får den en fram- og bakende gjennom signalene fra et sentrum som styrer hele dyrets lengdeakse hos dyr med tosidig symmetri. Hos nesledyr, som ikke har bilateral symmetri, dannes det heller ikke virkelig mesoderm, og mellomrommet mellom endoderm og ektoderm er fylt med en geleé uten faste cellestrukturer. Når mesiderm er dannet, vil den styre vekst av andre strukturer, slik som neuralplaten, forløperen til nervesystemet.

## Vev med utgangspunkt i mesoderm
Mesoderm dannet samtidig som gastrulasjon, der dyret får en munn. Etter gastrulasjonen består fosteret av et indre og et ytre lag med celler (endoderm og ektoderm). Mesodermen oppstår som utposninger mellom disse, i det området som skal bli dyrets ryggside. Det er tre viktige komponenter, paraksiale mesoderm, mellom-mesoderm og sideplatene.

Hos dyr med segmentert kroppsbygning slik som leddormer, leddyr og ryggstrengdyr danner den paraksiale mesodermen somitter (de primitive segmentene). Selve somittene gir opphav til muskelvev, skjelett (brusk og beinvev) og underhuden. Signalene son leder til dannelse av somitter kommer fra omkringliggende vev slik som ryggstrengen, neuralrøret (forstadiet til sentralnervesystemet) og huden. Mellom-mesodermen forbinder somittene med sideplaten. Den ender opp som det urogenitalsystemet (nyrer, gonader, deres tilknyttede kanaler) og binyrene.

De mesodermale sideplatene gi opphav til hjerte, blodkar og blodceller i sirkulasjonssystemet og underhuden på lemmene. Andre deler av kroppen med opphav i mesoderm er musklene i tungen (*somites occipitalis*), ansikts-, tygge og svelgemusklene, bindevev, lærhuden, dura mater og røde- og hvite blodceller.

## Referanser
Salier-dynastiet

**Salierne** var en frankisk adelsslekt i Det tysk-romerske rike fra det 10. til det 12. århundret.

## Saliske fyrster
* Konrad II av Det tysk-romerske rike 1024-1039, keiser fra 1027
* Henrik III av Det tysk-romerske rike 1039-1056, keiser fra 1046
* Henrik IV av Det tysk-romerske rike 1056-1106 keiser fra 1084
* Henrik V av Det tysk-romerske rike 1106-1125, keiser fra 1111
## Se også
* Saliske frankere
## Eksterne lenker
*
Eizo Yuguchi

**Eizo Yuguchi** (født 4. juli 1945, død 2. februar 2003) var en japansk fotballspiller som deltok i de olympiske leker 1968 i Mexico by.

Yuguchi vant en olympisk bronsemedalje i fotball under Sommer-OL 1968 i Mexico by. Han var med på det japanske laget som kom på tredjeplass i fotballturneringen for menn bak Ungarn og . Japan beseiret  med 3-1 i kvartfinalen men tapte semifinalen med 0-5 til . Bronsefinalen mellom Japan og  endte 2-0.

Eizo Yuguchi spilte fem landskamper for  i perioden 1968&ndash;1970 og scoret ett mål.

## OL-medaljer
* 1968  Mexico by -  Bronse i fotball menn  Japan

## Eksterne lenker
*
Leoš Škoda

**Leoš Škoda** (født 1. mai 1953 i Liberec) er en tsjekkisk tidligere skihopper som konkurrerte for Tsjekkoslovakia.

Han debuterte i den tysk-østerrikske hoppuka med 16.-plass i Innsbruck 29. desember 1971. Hans beste plassering i enkeltrenn i Hoppuka var 5.-plass i Garmisch-Partenkirchen 1. januar 1978. Sammenlagt ble han nummer 6 i 1978/79. I verdenscupen, som startet opp i 1979/80, ble han som best nummer 33 sammenlagt i sesongen 1980/81.

Leoš Škoda var med i OL i 1972 og 1980, og fikk sin beste plassering i storbakken i Lake Placid i 1980, der han ble nummer 21. Han deltok i VM i 1974 og 1978. Hans beste individuelle VM-plassering var i storbakken i Falun i 1974, der han ble nummer 7. Han var på det tsjekkoslovakiske laget som ble nummer 5 av 10 lag i lagkonkurransen som var prøveøvelse i Lahtis i 1978.

Han deltok i VM i skiflyging i 1973, 1977, 1979 og 1981, og ble nummer 7 i Oberstdorf i 1973 og i Planica i 1979.

Škoda vant det ene av de to rennene i Lahtisspelen i 1974. I 1978 vant han Tatra Cup og storbakkerennet under Svenska Skidspelen i Falun. Året etter vant han Bohemia Tournament.

Hans siste verdenscuprenn var i Bad Mitterndorf (Kulm) 13. mars 1982.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: All time results
* Svenska Skidspelen: Pristagare i Svenska Skidspelen 
## Eksterne lenker
*
Triops

***Triops*** (populært kalt for «rumpetroll-reker», «hestesko-reker» eller «dinosaur-drager») er et ferskvannskrepsdyr av ordenen skjoldkreps (Notostraca), som ligner på en hesteskokrabbe i miniatyr. Triopsene har en langstrakt, segmentert kropp, og et flatt brunaktig ryggskjold som dekker to tredjedeler av thorax og to lange filamenter på bakkroppen. 

*Triops* har tre øynene, det tredje øye oppfatter kun lys. *Triops* finnes i ferskvannsdammer og kulper, ofte på steder der få andre former for liv kan eksistere. 

*Triops* er betraktet som en levende fossil ettersom dens grunnleggende forhistoriske morfologi har endret seg lite de siste 400 millioner år. *Triops* er en av de eldste dyrearter som fortsatt eksisterer.

Triops er også solgt i som leketøy.

## Eksterne lenker
* 
* Dinopets.no
Endless Pain

***Endless Pain*** er debutalbumet til det tyske thrash metal-bandet Kreator. 

Både Mille Petrozza og Jürgen Reil synger på albumet. Første utgave på vinyl var 5&nbsp;000 kopier på rød vinyl. 

## Sporliste
#  «Endless Pain»   – 3:32 
#  «Total Death»  – 3:28 
#  «Storm of the Beast»  – 5:01 
#  «Tormentor»  – 2:56 
#  «Son of Evil»  – 4:16 
#  «Flag of Hate»  – 4:42 
#  «Cry War»  – 3:45 
#  «Bone Breaker»  – 2:58 
#  «Living in Fear»  – 3:12 
#  «Dying Victims»  – 4:51
#  «Armies of Hell» (demo – 2000 bonusspor) – 5:17
#  «Tormentor» (demo – 2000 bonusspor) – 2:56
#  «Cry War» (demo – 2000 bonusspor) – 4:22
#  «Bone Breaker» (demo – 2000 bonusspor) – 4:01

## Personell
*Mille Petrozza – gitar, vokal
*Jürgen Reil – slagverk, vokal
*Rob Fioretti – bassgitar

## Eksterne lenker
*
Vest-Tyskland under Sommer-OL 1968

**Vest-Tyskland under Sommer-OL 1968**. Flere sportsutøvere fra Vest-Tyskland deltok i flere sporter under Sommer-OL 1968 i Mexico by. Det var første gang som Vest-Tyskland stilte med egen OL-tropp i et Sommer-OL. I alle Sommer-OL etter andre verdenskrig stilte Vest- og Øst-Tyskland felles lag unntatt under OL 1948 i London da Tyskland ikke fikk lov å delta på grunn av sin rolle under andre verdenskrig. Vest-Tyskland kom på en åttendeplass med fem gull-, elleve sølv og ti bronsemedaljer. Bryteren Wilfried Dietrich var Vest-Tysklands flaggbærer under åpningsseremonien.

## Medaljer

## Medaljevinnerne
Pleasure to Kill

***Pleasure to Kill*** er det andre studioalbumet til det tyske thrash metal-bandet Kreator. 

## Sporliste
# «Intro (Choir of the Damned)» – 1:40
# «Ripping Corpse» – 3:36
# «Death Is Your Saviour» – 3:58
# «Pleasure to Kill» – 4:11
# «Riot of Violence» – 4:56
# «The Pestilence» – 6:58
# «Carrion» – 4:48
# «Command of the Blade» – 3:57
# «Under the Guillotine» – 4:38
#;Bonusspor på nyutgivelse
# «Flag of Hate» – 3:56
# «Take Their Lives» – 6:26
# «Awakening of the Gods» – 7:33

## Personell
*Mille Petrozza – gitar, vokal
*Jürgen Reil – slagverk, vokal
*Rob Fioretti – bassgitar
*Jörg Trzebiatowski – gitar

## Eksterne lenker
*
Leninmausoleet

**Leninmausoleet** (russisk: Мавзоле́й Ле́нина, Mavzolej Lenina) er en bygning på Den røde plass i Moskva. I mausoleet ligger den balsamerte kroppen til Vladimir Lenin.

Bygget ble tegnet av den russiske arkitekten Aleksej Sjtjusev og er en av Moskvas mest besøkte severdigheter. Det er forbudt å snakke, ta bilder eller ha på seg hatt i mausoleet.

## Eksterne lenker
*
Eventyr i billeder (Norske folkeeventyr)

**Norske folkeeventyr** / **Eventyr i billeder** var kjente norske folkeeventyr som ble laget som tegneserier ved Jan Lunde (1889-1963).

## Eventyrene blir tegneserie i ''Norske Hjem''
Serien ble startet i ukebladet *[[Norske Hjem]]* i mai 1922 med tittelen «Eventyr i serietegninger». i slutten av november samme år samlet Bladkompaniet tegneseriesidene og utga dem med tittelen *Norske folkeeventyr*.

Allerede i *Norsk Bokhandlertidende* nr. 42. 9. desember 1922 ble Lundes *Norske Folkeeventyr* tilbakekalt fra salgsstedene, etter anmeldelse fra Gyldendal Norsk Forlag, som hadde rettighetene til en del av Asbjørnsen og Moes eventyr. Problemet var at tekstene var blitt kortet ned og endret, og dermed brøt med Bernkonvensjonens bestemmelser angående krenkelser av forfatterskapet (forfatterretten).

Dom i saken falt først i 1924, og utfallet ble at Kristiania byrett bestemte at matrisene skulle beslaglegges og destrueres, samtidig som utgiveren, Bladkompaniet, skulle utrede og tilbakebetale hva de hadde tjent på utgivelsen.

## Flere eventyrtegneserier
*Norske Hjem*s redaktør, Elise Stenersen, tok seg domspremissene ad notam. saken var at Lunde hadde forkortet og endret originalteksten på en slik måte at det i vesentlig grad var gjort inngrep i «den eiendommelige stemning og tone». Forfatteren hadde krav på at hans verk «forblev uforandret, med mindre de foretagne bearbeidelser var av saadan beskaffenhet at det derved var frembragt et nyt og selvstændig verk». Dermed hyret hun inn Kristen Gundelach (1891-1974) og Molla Wahl (f. 1890) til å dikte eventyrene om på rim, og skape et nytt åndsverk over dem (Edvardsen 2014, u.p.). Allerede i 1923 var Bladkompaniet ute med to nye tegneseriehefter med opptrykk av sidene fra *Norske Hjem*, som ble kalt *Eventyr i billeder*. 

Av slike selvstendige tegneseriehefter ble det i alt utgitt fem. Det første heftet kom altså i 1922, så to hefter ("Eventyr i billeder") i 1923, og dernest et hefte i 1924 og et i 1925. I 1935 kom to større hefter gjenopptrykt, men med noen nye tillegg med tittelen *Eventyrene om Per, Pål, Espen Askeladd og alle de andre finnes her*.

## Referanser


## Litteratur
* Edvardsen, Erik Henning 2014: «Publisert og arkivert - Peter Christen Asbjørnsen som formidler». Ms. under utgivelse.
* Thuesen, Arthur 1927: *Beslaglagte og supprimerte bøker i den norske litteratur*. Bibliofilklubben. Oslo.

## Eksterne lenker
* Fjukstads tegeserieblogg
Terrible Certainty

***Terrible Certainty*** er det tredje studioalbumet til det tyske thrash metal-bandet Kreator. 

## Sporliste
# «Blind Faith» – 4:07
# «Storming with Menace» – 4:26
# «Terrible Certainty» – 4:29
# «As the World Burns» – 3:50
# «Toxic Trace» – 5:33
# «No Escape» – 5:01
# «One of Us» – 4:00
# «Behind the Mirror» – 4:34
# «Impossible to Cure» (bonusspor) – 2:39
# «Lambs to the Slaughter» (bonusspor – Raven cover) – 3:35
# «Terrible Certainty» (bonusspor – live) – 5:29
# «Riot of Violence» (bonusspor – live) – 5:40
# «Awakening of the Gods» (bonusspor – live) – 7:14

## Personell
*Mille Petrozza – gitar, vokal
*Jürgen Reil – slagverk, vokal
*Rob Fioretti – bassgitar
*Jörg Trzebiatowski – gitar

## Eksterne lenker
*
Aston Martin Cygnet

**Aston Martin Cygnet** er en bybil produsert av Aston Martin basert på Toyota iQ.

Bilen ble presentert ved Genève Motor Show våren 2010 og kom i produksjon i 2011. Bilen blir produsert for å senke Aston Martin sine bilers gjennomsnittsutslipp av CO2, slik at bilprodusenten overholder EU-regler som kommer på plass i 2012.

## Referanser
Max Golser

**Max Golser** (1940–2019) var en østerriksk skihopper.

Han deltok i den tysk-østerrikske hoppuka mellom 1961 og 1972. Hans beste plassering i enkeltrenn var 5.-plass i Bischofshofen 6. januar 1965. Sammenlagt var 26.-plass i 1966/67 hans beste plassering.

Max Golser deltok i VM i 1966 og 1970, med 19.-plass i storbakken i Oslo i 1966 som beste plassering. Han var med i OL i 1968 og 1972, der 22.-plass i storbakken i Saint-Nizier i 1968 var hans beste plassering. I VM i skiflyging i Planica i 1972 ble han nummer 30.

Han ble nummer 3 i Holmenkollen i 1967.

## Referanser


## Kilder
* Sports Reference: Max Golser 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 343

## Eksterne lenker
*
Extreme Aggression

***Extreme Aggression*** er det fjerde studioalbumet til det tyske thrash metal-bandet Kreator. 

## Sporliste
# «Extreme Aggression» – 4:44 
# «No Reason to Exist» – 4:37 
# «Love Us or Hate Us» – 3:42 
# «Stream of Consciousness» – 3:53 
# «Some Pain Will Last» – 5:39 
# «Betrayer» – 3:59 
# «Don't Trust» – 3:43 
# «Bringer of Torture» – 2:15 
# «Fatal Energy» – 4:57

## Personell
*Mille Petrozza – gitar, vokal
*Jürgen Reil – slagverk, vokal
*Rob Fioretti – bassgitar
*Jörg Trzebiatowski – gitar

## Eksterne lenker
*
Rudolf Höhnl

**Rudolf Höhnl** (født 21. april 1946 i Pernink) er en tsjekkisk tidligere skihopper som konkurrerte for Tsjekkoslovakia.

Han deltok i den tysk-østerrikske hoppuka mellom 1965 og 1976. Han vant ett renn, i Bischofshofen 6. januar 1973. Sammenlagt hadde han seks plasseringer blant de ti beste; han ble nummer 5 i 1970/71, nummer 6 i 1969/70 og 1972/73, nummer 7 i 1968/69 og 1974/75, og nummer 8 i 1975/76.

Rudolf Höhnl deltok i VM i 1966, 1970 og 1974, og tok bronsemedalje i storbakken i Falun i 1974. Han tok også en 4.-plass i normalbakken i Štrbské Pleso i 1970. Han var med i OL i 1968, 1972 og 1976, der hans beste plassering var 12.-plass i storbakken i Saint-Nizier i 1968.

Höhnl deltok i VM i skiflyging i 1973 og 1975. Hans beste plassering var 5.-plass i Oberstdorf i 1973. Han vant den østeuropeiske Vennskapsturneringen i 1971, og Tatra Cup i 1971 og 1973.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: All time results
## Eksterne lenker
*
Det utøvende arbeiderråd i Stor-Berlin

**Det utøvende arbeiderråd i Stor-Berlin**, egentlig: **det utøvende råd for arbeider- og soldatenhetene i Stor-Berlin** (tysk: *Vollzugsrat der Arbeiter- und Soldatenräte Großberlin*), var en foreløpig sentral instans for arbeiderrådene i Berlin, Preussen og Det tyske rike. Det ble valgt av 3000 representanter fra arbeiderrådene i Berlin, og som møttes i Cirkus Busch 10. november 1918. Rådet hadde som oppgave å sammenkalle den første Riksrådkongressen i desember 1918, som ble kontrollert av den provisoriske regjeringen, Folkerådet under Friedrich Ebert på nasjonalt nivå og Paul Hirsch i Preussen. Fra desember 1918 til dets oppløsning sommeren 1919, virket det utøvende rådet videre som øverste instans for arbeiderrådet i Berlin.

## Se også
* Novemberrevolusjonen i 1918.

## Referanser
Touve R. Ratovondrahety

**Touve R. Ratovondrahety** (født 1962) er en gassisk komponist, pianist og komponist. Han har jobbet som pianist for operaen i Paris og som organist i Eglise Saint-Eugène-Sainte-Cécile i Paris i over 20 år. Han har også samarbeidet mye med skuespilleren Jacques Weber.

## Eksterne lenker
*  kort biografi 
*  Kort biografi
Coma of Souls

***Coma of Souls*** er det femte studioalbumet til det tyske thrash metal-bandet Kreator. 

## Sporliste
# «When the Sun Burns Red» – 5:28 
# «Coma of Souls» – 4:18 
# «People of the Lie» – 3:15 
# «World Beyond» – 2:02 
# «Terror Zone» – 5:54 
# «Agents of Brutality» – 5:16 
# «Material World Paranoia» – 4:59 
# «Twisted Urges» – 2:46 
# «Hidden Dictator» – 4:47 
# «Mental Slavery» – 5:43

2018 Bonus CD: Live at Stadthalle Fürth, Germany
# When the Sun Burns Red
# Betrayer
# Terrible Certainty
# Extreme Aggression
# Coma of Souls
# People of the Lie
# Choir of the Damned
# The Pestilence
# Toxic Trace
# Drum Solo
# Terror Zone
# Pleasure to Kill
# Flag of Hate
# Agents of Brutality
# Riot of Violence
# Tormentor

## Personell
* Mille Petrozza – vokal, gitar
* Frank Gosdzik – gitar
* Rob Fioretti – bassgitar
* Jürgen Reil – slagverk

## Eksterne lenker
*
Erik Nyström

**Johan Erik Nyström** (1842–1907) var en svensk dr. fil, misjonær, forfatter, oversetter, politiker og leksikonmann. Han jobbet fra 1887 som misjonær i Algerie, og døde til slutt der. Han oversatte Det nye testamentet til arabisk. Nyström skrev under pseudonymene  **Clericus Eremita** og **Johannes Baptista**. Han utgav også egne salmebøker.

Nyström er representert med egne salmer og oversettelser både i Svenska Kyrkan sine salmebøker fra 1937 og 1986, samt i flere frikirkelige salmebøker i Sverige. I Norge er han representert med en salme i *[[Salmer 1997]]* og *[[Norsk salmebok 2013]]*.

## Referanser


## Eksterne lenker
* Hos Projekt Runeberg finnes en faksimile av Nyströms *Biblisk Ordbok* i det fjerde omarbeidede opplaget fra 1896.
* Svensk Wikisource har mange tekster av Nyström.
* Biografi i Svenskt Biografiskt Lexikon
Viola Renvall

**Viola Renvall** (født 1905, død 1998) var en  finsk lærer og salmedikter. Hun er representert i Svenska Kyrkans salmebok fra 1986 to salmer, og i de norske salmebøkene *[[Salmer 1997]]* og *[[Norsk salmebok 2013]]* med en salme.

## Salmer
* «Jag vet mig en sömn i Jesu namn» 
* «O Herre, i dina händer» (Norsk: «O Herre, i dine hender»)

## Referanser


## Eksterne lenker
Inge Lindqvist

**Max Inge Valentin Lindqvist** (født 13. mars 1935 i Köla) er en svensk tidligere skihopper.

Han deltok i den tysk-østerrikske hoppuka mellom 1957 og 1962. Hans beste plassering i enkeltrenn var 4.-plass i Garmisch-Partenkirchen 1. januar 1960. Sammenlagt ble han nummer 8 i 1961/62.

Inge Lindqvist ble nummer 25 i VM i Lahtis i 1958. I OL i Squaw Valley i 1960 ble han nummer 29.

Han vant sitt eneste svenske mesterskap i 1959. Samme år ble han nummer 2 i Holmenkollen, og ble tildelt Nya Wermlands-Tidningens gullmerke.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 343
* Svenska Skidförbundet: Backe/nordisk kombination
* Nya Wermlands-Tidningen: EM-guldet gav NWT-guld (24. desember 2009)

## Eksterne lenker
*
Copenhagen Suborbitals

**Copenhagen Suborbitals** er en amatørrakettgruppe som utvikler et romfartøy som har til formål å frakte en person til verdensrommet. Finansieringen til prosjektet er via sponsorer og donasjoner. Hvis prosjektet lykkes vil det bli den første danske bemannede romferd.

## Raketten
Utvikling av raketten ble først gjort med hybridraketten HATV (*Hybrid Atmospheric Test Vehicle*), drevet av det faste brennstoffet epoxy med dinitrogenoksid som oksidasjonsmiddel. Den endelige versjon HEAT (*Hybrid Exo Atmospheric Transporter*) bruker syntetisk gummi med flytende oksygen. Denne er planlagt å kunne klare å sende romskipet opp over Kármánlinjen (100 km), altså inn i rommet. Etter å ha nådd toppunktet vil romfartøyer vende tilbake gjennom atmosfæren og lande i havet ved hjelp av fallskjermer. 

Av sikkerhetsmessige årsaker, skal raketten sendes opp fra havet. Offentlige myndigheter i Danmark har gitt tillatelse til oppskyting i Østersjøen, øst for Bornholm. Oppskytingen vil skje fra en plattform bygget til formålet. 

Første prøveoppskyting av romraketten var planlagt til søndag 5. september 2010, 30 km øst for Bornholm. HEAT-1X/Tycho Brahe er ni meter lang og veier 1,6 tonn. Det akselererer fra 0 til 100 kilometer i timen på 0,8 sekunder og har en topphastighet på ca. 2.000 km/t. Den rommer omkring ett tonn brennstoff, og kan maksimalt nå en høyde på 30 kilometer.

## Referanser


## Eksterne lenker
* 
* Copenhagen Suborbitals Rakettgruppens hjemmeside.
* Rumfart på den anden måde  Rakettgruppens blogg i det danske tidsskrift "Ingeniøren".
Elisabeth Cruciger

**Elisabeth Cruciger**  (født 1500 i Meseritz, død 2. mai 1535 i Wittenberg)  var en tysk adelig nonne. Hun tilhørte kretsen rundt Luther, og ble reformasjonens første kvinnelige salmedikter. 

Hun vokste opp i et premonstratenserkloster, og forlot dette i 1522, etter å ha blitt introdusert for reformasjonens tanker. Hun giftet seg i 1524 med Luthers venn Caspar Cruciger den eldre, som i 1528 ble professor ved Universitetet i Wittenberg. De fikk sønnen Caspar Cruciger den yngre. Hun er representert med én salme i Norsk Salmebok og *[[Norsk salmebok 2013]]*: *Guds Son i krubba funnen*, oversatt av Bernt Støylen. 

## Referanser


## Eksterne lenker
* Leif Haugens salmeblogg
Velostrada

**Velostrada**, også kalt **sykkelekspressveg** eller **sykkelstamveg**, er en vei for sykkel med høyere hastighet og/eller kvalitet enn en vanlig sykkelvei. Ordet er satt sammen av det franske ordet *velo* for sykkel og det italienske ordet *strada*, som betyr vei (jf. *autostrada*, motorvei). *Velostrade* er mulig flertallsform, etter italiensk mønster («Autostrade»). Trolig vil *velostrader* være mer nærliggende flertallsform på norsk.

## Bakgrunn
Eksempel på bruk av ordet velostrada finnes på flere språk, bl.a. norsk, svensk, dansk, polsk og nederlandsk.

I Leiden finnes det en velostrada under bygging men de fleste velostrader er kun på planleggingstadiet. I Norge er den eneste planlagte velostrada som er godkjent politisk *Sykkelstamveien Nordjæren* som går mellom Stavanger og Sandnes langs E39.

## Referanser


## Eksterne lenker
*
Helena Shuuladu

**Helena Shuuladu** (1925–2012) var en namibisk korleder, komponist, lærer og salmedikter. Hun tilhørte en gruppe kvinnelige komponister som har vært viktige innenfor Evangelical Lutheran Church in Namibia (ELCIN). Musikalsk skrev hun musikk som ligger nær vestlig kirkemusikk. 

I Norge er hun representert med salmen «Vår himmelske Far, kom nær oss i nåde» i salmeboken *[[Salmer 1997]]* og *[[Norsk salmebok 2013]]*.

## Eksterne lenker
* Suomen musiikintutkijoiden symposiumin satoa - Engelsk presentasjon i hefte til finsk musikksymposium. Side 45. PDF-fil
Kármánlinjen

**Kármánlinjen** er en tenkt flate om lag 100 km over havoverflaten som brukes for å definere grensen mellom jordens atmosfære og det ytre rom.

Denne definisjonen brukes av Fédération aéronautique internationale (FAI), som er en internasjonal organisasjon som fastsetter regler for, kontrollerer og godkjenner nye rekorder innenfor aeronautisk og astronautisk virksomhet.

Kármánlinjen er oppkalt etter den ungarsk-amerikanske forskeren Theodor von Kármán.

## Referanser
Wang Lixiong

**Wang Lixiong** (kinesisk: 王力雄; pinyin: *Wáng Lìxióng*, født 2. mai 1953 i Changchun i Jilin i Folkerepublikken Kina) er en kinesisk forfatter og samfunnskritiker.

Wang ble sendt for omskolering gjennom arbeid under kulturrevolusjonen og arbeidet  i en bilfabrikk i Wuhan innen han flyttet til Beijing. I 1978 ble han involvert i bevegelsen rundt demokratimuren i Beijing og publiserte sitt første essay i det underjordiske tidsskriftet *I dag* (Jintian).

Wang ble kjent i videre kretser da han publiserte den dystopiske framtidsskildringen *Huanghuo* (*Den gule fare*), som handler om Kinas sammenbrudd, under pseudonym i 1990.

Wang har reist til Tibet en rekke ganger, har foretatt inngående forskninger innen tibetologi og har satt søkelyset på tibetanernes situasjon i Kina. I 2004 ble han gift med den tibetanske forfatterinnen Tsering Woeser.

## Verker
### Bøker
* 2009 *Voices from Tibet* (听说西藏), Lotus Publishing (co-authored with Tsering Woeser)
* 2009 *Sky Burial: The Fate of Tibet*, 2nd Edition (天葬:西藏的命运再版), Lotus Publishing
* 2009 *The Struggle for Tibet*, Verso Publishing (co-authored with Tsering Shakya)
* 2008 *China Tidal Wave * (English edition of Yellow Peril translated by Anton Platero), Global Oriental Ltd.
* 2008 *Yellow Peril*, New Century Edition (黄祸新世纪版), Lotus Publishing
* 2007 *My West China; Your East Turkestan* (我的西域; 你的东土), Lotus Publishing
* 2006 *Bottom-up Democracy* (递进民主), Lotus Publishing
* 2006 *Unlocking Tibet*, Tersey Tsultim Publishing
* 2002 *Dialogue with Dalai Lama*, Renjian Publishing
* 2002 *The Spiritual Journey of a Free Soul*, China Movie Publishing
* 1998 *Dissolving Power: A Successive Multi-Level Electoral System* (溶解权力: 逐層递选制), Mirror Books Publishing
* 1998 *Sky Burial: The Destiny of Tibet* (天葬:西藏的命运), Mirror Books Publishing
* 1991 *Yellow Peril * (黄祸), Mirror Books Publishing
* 1988 *Drifting* (漂流), Huacheng Publishing
* 1984 *Gate to Heaven* (天堂之门), Huacheng Publishing

### Essays
* 2010 *[http://sotopia.net/democracy/archives/1 Democracy 2.0 - From Direct Democracy to Vector Democracy] * 民主2.0——从数量民主到矢量民主 
* 2008 *History of Tibetan-Chinese Relations * (西藏与中国的历史关系)
* 2008 *Roadmap of Tibet Independence* (西藏独立路线图)
* 2009 *Mappō* (末法时代)
* 2004 *The Two Types of Imperialisms That Tibet Encounters* (西藏面临的两种帝国主义)
* 2002 *Cultural Reflections on Tibet Issues* (西藏问题的文化反思)
* 2000 *A Successive Multilevel Electoral System vs. a Representative Democratic System: Comparison on Resolutions for Tibet Issues * (逐层递选制与代议民主制: 解决西藏问题的方法比较)

## Referanser
Johan Varen Ugland

**Johan Varen Ugland** (født 3. november 1946) er en norsk organist og komponist. Ugland er utdannet kantor fra Agder musikkonservatorium og har diplomeksamen i musikkteori fra Norges musikkhøgskole. Han har også studert musikkhistorie i England. Han har undervist og vært rektor ved Agder musikkonservatorium, og har i mange år jobbet som orgelkonsulent og organist. F.t. er Ugland kantor ved Lund kirke i Kristiansand, og har tidligere vært kantor i Vestre Moland kirke, Lillesand, Bryn kirke og Haslum kirke i Bærum samt i Tinn prestegjeld. Ugland har komponert en rekke verker for kor og orgel solo, liturgisk musikk og en rekke salmer og bibelske salmer som er representert i norske salmebøker. Ugland skriver musikk i en nyvennlig, moderat modernistisk stil.

## Referanser


## Eksterne lenker
* Profil hos orgelkonsulent.no
* liste over verker hos Mic
Rudolf Bykov

**Rudolf Bykov** er en russisk tidligere skihopper som konkurrerte for Sovjetunionen.

Han deltok i den tysk-østerrikske hoppuka mellom 1957 og 1962. Hans beste plassering i enkeltrenn var 7.-plass i Innsbruck 5. januar 1958. Sammenlagt ble han nummer 8 i 1957/58 og nummer 9 i 1958/59. I VM i Lahtis i 1958 ble han nummer 19.

I 1958 ble han nummer 3 i Holmenkollen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 343

## Eksterne lenker
*
David Denicke

**David Denicke** (født 30. januar 1603 i Zittau, død 1. april 1680 i Hannover) var en tysk jurist og salmedikter.

Han gjennomførte 1625-28 en dannelsesreise gjennom England, Nederland og Frankrike, og kom i 1629 i tjeneste hos hertug Georg av Braunschweig-Lüneburg. Sammen med Justus Gesenius utga han i 1646 en salmebok til bruk ved husandakter. Han er representert med én salme i *[[Norsk Salmebok (1985)|Norsk Salmebok]]*.

## Referanser
Jia Dao

**Jia Dao** (forenklet kinesisk: 贾岛, tradisjonell kinesisk: 賈島, pinyin: *Jiǎ Dǎo*, Wade-Giles: *Chia<sup>3</sup> Tao<sup>3</sup>*, født 779 i Zhuozhou, død 843) var en kinesisk poet.

Jia var i sin ungdom chanbuddhistisk (zenbuddhistisk) munk, men han forlot klosterlivet blant annet for å egne seg til å skrive poesi. Hans diktning ble betraktet som *tynn* av Su Shi, og noen andre kommentatorer har betraktet dem som begrensede og kunstlete.

Hans diktning er representert i den viktige 1700-talls-antologien *[[Tre hundre Tang-dikt]]*.

## Referanser


## Litteratur
* Pine, Red, and Mike O'Connor: *The clouds should know me by now: Buddhist poet monks of China.* Boston: Wisdom Publications, 1999. Includes selection of dual-language poems.
Jan Visser

**Jan Visser** er en nederlandsk forfatter og sangdikter. Han har skrevet flere bøker, og flere sanger med kristent innhold. I Norge er han representert med en sang i salmebøkene *[[Salmer 1997]]* og *[[Norsk salmebok 2013]]* , sangen «Klapp alle hender i glede!».

## Referanser
Ingeborg Prytz Fougner

**Ingeborg Prytz Fougner** (født 31. mai 1913, død 29. november 1996 i Oslo) var en norsk lyriker og salmedikter. 

Fougner bidro regelmessig med morgenandakter i NRK Radio, og artikler i dagspresse. Hun utga fem bøker, i tillegg til å ha gjendiktet T.S. Eliots skuespill *Familiesammenkomsten* og oversatt noen andre bøker. Hennes mest kjente salme er *Ikke en spurv til jorden*. Hun var gift med presten Ivar Fougner.

## Bibliografi
* *Bevende hjerter*, dikt 1972
* *Veien videre*, dikt 1975
* *Under en åpen himmel*, et utvalg morgenandakter 1977
* *I stillhet og tillit : salmer i gjendiktning og egne salmer*, 1981
* *Selv når bladene faller*, 1988

## Referanser
Zhu Shuzhen

**Zhu Shuzhen** (kinesisk: 朱淑真, trolig født ca 1063, aktiv fra 1095, død ca 1131 – flere andre årstall forekommer) var en kvinnelig kinesisk dikter som levde under Songdynastiet. Hennes eksistens har latt seg definitivt bekrefte. Ifølge legenden var hun gift med en embedsmann, men var ikke lykkelig i ekteskapet og hadde en elsker som delte hennes interesse for poesi. Foreldrene var helt uforstående og brente hennes dikt. Bare en hundredel sies å ha overlevd. Mye er ukjent om hennes liv og detaljer som fødsels- og dødsdato betraktes alla som svært vage.

Den første som nevner Zhu Shuzhen var embedsmannen Wei Duanli på 1100-tallet. Han sa at han hadde hørt flere av diktene på et lokalt vertshus i traktene rundt Hangzhou, og samlet de diktene han kunne finne. Samlingen kalte han *Hjertesorg* idet de fleste behandlet ulykkelig kjærlighet på en eller annen måte. Det totale antallet bevarte dikt som attribueres Zhu er 339 shi-dikt og 33 ci-dikt. Ettersom hun har enkelte henspillinger til Li Qingzhaos dikt, må hun han vært kjent med denne dikterinnens verker.

Flere forsøk på å avgjøre hvor Zhu Shuzhen levde er blitt gjort gjennom historien. Utover Hangzhou er hun blitt plassert i Haining av Tian Yiheng,  som anså at hun var brordatter av dikteren Zhu Xi, mens andre har plassert henne på forskjellige steder i de nordlige delene av Songdynastiet basert på ledetråder i hennes dikt.

## Referanser


## Litteratur
*Haun Saussy Kang-I Sun Chang: *Women Writers of Traditional China*, Stanford University Press, 1999, s. 100-106
Himmelbjergmøtene

**Himmelbjergmøtene** var en årlig sommerfest og folkemøte på Himmelbjerget i Danmark i perioden 1839 – ca. 1844. Det første møtet fant sted 1. august 1839. Sammenkomsten kom i stand etter initiativ fra presten og forfatteren Steen Steensen Blicher.

Sammenkomstene var ment å skulle forsterke liberale tiltak og strømninger i samfunnet.

Det ble reist en minnesten over Steen Steensen Blicher på Himmelbjerget i 1882 og den har en innskrift hvor det står: 
«1839 stævnede St. St. Blicher her første gang til dansk folkemøde».

## Referanser
I går kveld

***I går kveld*** er et musikkalbum med Karianne Arntzen Band, utgitt i 2007. Dette er bandets første plateutgivelse.

## Sporliste

# «Finna et svar»
# «Kom hjem»
# «I går kveld»
# «Kem ser»
# «Du har gått»
# «Toget»
# «Så lenge»
# «Strålå»
# «En aen dans»
# «Oss to»

## Eksterne lenker
Pablo D. Sosa

**Pablo David Sosa** (født 16. desember 1933 i Chivilcoy nær Buenos Aires i Argentina, død 11. januar 2020) var en argentinsk salmedikter, komponist og prest. Sosa var prest i Metodistkirken i Argentina, og underviste i liturgikk og hymnologi ved Instituto Universitario ISEDET i Buenos Aires og i kordirigering ved musikkonservatoriet i samme by. Selv tok han utdannelsen sin ved Westminster Choir College ved Princeton, School of Sacred Music ved Union Theological Seminary, (New York) og Hochschule für Musik i Berlin.

Sosa skrev flere salmer som har blitt oversatt til språk som engelsk, tysk, svensk, dansk, finsk, portugisisk, kinesisk og japansk. På norsk finnes han med en salme i *[[Salmer 1997]]* og *[[Norsk salmebok 2013]]*.

## Referanser


## Eksterne lenker
* Kort biografi hos Worship Alive
* Intervju hos Calvin Institute
Liste over veinavn i Nanset tettsted

**Liste over veinavn i Nanset tettsted**.

Under følger en oversikt over veinavn i Nanset tettsted (før 1988 i Hedrum kommune, fra 1. januar 1988 i Larvik storkommune):

*Amtmann Michelets vei (Larvik) 
* Badeparken (Larvik)
* Bjørnsons vei (Larvik)
* Borgejordet (Larvik)
* Dr. Holms vei (Larvik)
* Dr. Knudtzons vei (Larvik)
* Dronning Gydas vei (Larvik)
* Fjellheimveien (Larvik)
* Frankendalsveien (Larvik)
* Fresjeveien (Larvik)
* Frøyhovveien (Larvik)
* Gamle Kongevei (Larvik)
* Garborgs vei (Larvik)
* Gopledalsveien (Larvik)
* Greveveien (Larvik)
* Fagerliveien (Larvik)
* Heibergs vei (Larvik)
* Hverven (Larvik)
* Haakon VIIs vei (Larvik)
* Ibsens vei (Larvik)
* Iver Jernskjeggs vei (Larvik)
* Jerpeveien (Larvik)
* Jonas Lies vei (Larvik)
* Leiv Eiriksons vei (Larvik)
* Meldals vei (Larvik)
* Nansetgata (Larvik)
* Oberst Peters vei (Larvik)
* Parkveien (Larvik)
* Roald Amundsens vei (Larvik)
* Skogveien (Larvik)
* Skoleveien (Larvik)
* Sophus Bugges vei (Larvik)
* Sportsveien (Larvik)
* Vinjes vei (Larvik)
* Welhavens vei (Larvik)
* Wergelands vei (Larvik)
* Åsliveien (Larvik)

## Kilder
* 1881.no kart
Kristian Krokslett

**Kristian Krokslett** (født 1975) er en norsk tenor og skuespiller. Han er bosatt i Breivik i Salten, Bodø.

## Utdannelse
Krokslett har bachelorgrad i musikk/utøvende sang fra Høgskolen i Bodø (nå Nord universitet). Senere studerte han ved Grieg-akademiet i Bergen under Harald Bjørkøy.
## Kunstnerisk virke

### Frilans scenekunstner
Hans frilans utøvervirksomhet strekker seg over ulike genre, fra figurteater til opera. 

Et av hans første større, nasjonale oppdrag var rollen som Remendado i operaen *[[Carmen]]* ved Opera Nordfjord høsten 2009. 

Krokslett var også koransvarlig for «Team Joddski», som var byen Bodøs kor i reality-konkurransen Det store korslaget 2010 på TV2. Sommeren 2011 medvirket han som vokalist på Joddskis andre soloalbum *Bensin på bålet*. 

Han har også vært en av Hanne Kroghs «Tre Tenorer» på ulike turnéer.

Krokslett har vært engasjert som sanger og skuespiller hos Musikkteater i Bodø, LofotOperaen, Nordland Musikkfestuke, Dukketeatret Katta i Sekken, Bodø Internasjonale Orgelfestival, Den Nye Opera, Oslo Operafestival, Opera Nordfjord og RingsakerOperaen, Opera Trøndelag, Arktisk Opera, Opera Sør, Opera Østfold og Nordland Teater. Han har hatt mange ulike typer roller i blant annet *[[Jomfru Rosenving på Santavajasø]]*, ''Aïda'', *Frk. Victoria*, *[[Jungelboka (norsk musikal)|Jungelboken]]*, ''Tryllefløyten'', *[[Jedermann]]*, *[[La serva padrona]]*, *[[Hr. Petters Lovsang]]*, *[[Un Giorno di Regno]]*, *[[Tosca]]*, arbeidermusikalen *[[Slusk (musikal)|Slusk]]* og sagaspillet ''Ragnhilds Drøm'', Cavalleria Rusticana, Pagliacci, Så som i himmelen og Ronja Røverdatter. 

Kirkemusikk er også et av Kroksletts virkeområder. Som sanger omfatter hans repertoar Mozarts *Requiem*, Bachs *[[Messe i h-moll]]* og *[[Magnificat (Bach)|Magnificat i D]]*, Händels *[[Messias (Händel)|Messias]]*, Rossinis *[[Petite messe solennelle|Petite Messe Solenelle]],* Verdis *Requiem* og Haydns *Nelson-messe*.  

Han  vært solist med Bodø Sinfonietta, MiN-ensemblet,  TrondheimSolistene, Oslo Filharmoniske Orkester og Oslo Camerata. Han har siden tidlig 2000-tall vært en av sangerne i det Bodø-baserte profesjonelle vokalensemblet Vocal art.

I januar 2011 ble han med i Det Norske Solistkor, hvor han var fast sanger frem til januar 2022.

Krokslett har arbeidet med flere av landets regissører og dirigenter, medvirker på en rekke ulike CD-innspillinger og har ved flere anledninger vært brukt som stemme og skuespiller på radio- og TV-reklamer. 

### Styreverv og lederstillinger
Krokslett har vært styremedlem i Musikkteater i Bodø og i sommerfestivalen Fra jonsok til olsok. For øvrig har han vært daglig leder og produsent for Bodø Internasjonale Orgelfestival, samt en av produsentene for Bodø domkirkes musikkråd.

### Kordirigent
Han har vært dirigent for flere kor, og Skjerstad Mannskor ble startet høsten 2010 etter initiativ fra ham. 

## Referanser


## Eksterne lenker
*
Romania under Sommer-OL 1968

**Romania under Sommer-OL 1968**. 82 sportsutøvere fra Romania deltok i ni grener under Sommer-OL 1968 i Mexico by. De kom på tolvteplass med fire gull-, seks sølv- og fem bronsemedaljer.

## Medaljer

## Medaljevinnerne
Ull-Britt Gustafsson-Pensar

**Ull-Britt Gustafsson-Pensar** (født 26. november 1931 i Lovisa) er en finlandssvensk lektor, skribent og salmedikter. Hun er representert på norsk med én salme i Salmer 1997, og har blitt beskrevet som en av de to «finlands­svenskar som närmast kommer i fråga om man tänker på någorlunda etable­rade psalmdiktare».

## Referanser
Den danske atlas

***Den danske atlas*** eller ***Konge-Riget Dannemark ... Lands-Beskrivelse***, utgitt i syv bind med kopperstikk i årene 1763 til 1781, er den første store samlede visuelle beskrivelse av Danmark. Verket inneholder mangfoldige, og i mange tilfelle de tidligste, gjengivelser av danske byer og steder samt 15 kart over danske områder.

Utgiveren Erik Pontoppidan rakk selv bare å få utgitt de to første bindene og arbeidet ble deretter videreført av  Hans de Hofman, Jacob Langebek og Bertel Christian Sandvig på grunnlag av Pontoppidans forarbeider.

Mange av stikkene ble stukket av Jonas Haas. Også Alexia de Lode leverte flere stikk til verket.  Sammenliknet med samtidige europeiske kopperstikkverk er kvaliteten dårlig, men verket gir verdifull informasjon om topografi og arkitektur i Danmark i andre halvdel av 1700-tallet.

## Referanser


## Eksterne lenker
* 
* Nettustilling hos Københavns Universitet WebCitation av nettutstillingen
Akhmatovas foreldreløse

**Akhmatovas foreldreløse** (Ахматовские сироты) var en gruppe av russisk poeter fra St. Petersburg på slutten av 1950-tallet og begynnelsen av 1960-tallet. Navnet er en referanse til Anna Akhmatova.
Gruppen bestod av:
*Josif Brodskij
*Jevgenij Rein
*Anatolij Naiman
*Dmitri Bobysjev

## Eksterne lenker
* Salonger, sirkler og litterære samlinger hos Saint Petersburg Encyclopedia
Lia Manoliu

**Lia Manoliu** (født 25. april 1932 i Chișinău, død 9. januar 1998 i București) var en rumensk friidrettsutøver som deltok i seks Sommer-OL, 1952 i Helsingfors, 1956 i Melbourne, 
1960 i Roma, 1964 i Tokyo, 1968 i Mexico by og 1972 i München. 

Manoliu ble olympisk mester i friidrett under 1968 i Mexico by. Hun vant konkurransen i diskos for damer, med et kast på 58,28 meter som var olympisk rekord, foran Liesel Westermann fra Vest-Tyskland og Jolán Kleiber-Kontsek fra Ungarn. 

## OL-medaljer
* 1968  Mexico by  -  **Gull** i friidrett, diskos damer  Romania
* 1960  Roma  -  Bronse i friidrett, diskos damer  Romania
* 1964  Tokyo  -  Bronse i friidrett, diskos damer  Romania

## Referanser


## Eksterne lenker
*
Arvika stasjon

**Arvika stasjon** er en jernbanestasjon på Värmlandsbanan i Arvika kommune i Sverige. 

Den blir betjent av SJ mellom Oslo og Stockholm, av Vy Tåg mellom Charlottenberg og Karlstad, og av svensk regionaltrafikk. Forlengelsen fra Arvika i retning Karlstad ble satt i trafikk 19. juni 1871.

## Galleri

File:Venterom.jpg|Del av venterommet
File:Plattformsignal.jpg|Arvika plattform og signal
File:Tømmertog på Arvika.jpg|Parkert tømmertog
File:Planovergang, Arvika.jpg|Arvika stasjon, med planovergang, juli 2024


## Eksterne lenker
* Historiskt om Nordvästra stambanan
* Sveriges Järnvägsstationer avsnitt A

|}
MF «Melfjord»

**MF «Melfjord»**, tidligere **MF «Marstein»** og **MF «Masfjord»** er en ferge bygget i 1989 for Bergen-Nordhordland Rutelag og gikk på sambandet Knarvik–Steinestø til det ble nedlagt i 1994. Da ble den solgt til Boknafjorden Ferjeselskap, og gikk på Mortavika–Arsvågen frem til 2006. I 2007 gikk ferga i tre uker på sambandet Skjersholmane–Valevåg mens Bømlafjordtunnelen var stengt.

Etter en opplagsperiode gikk ferga inn i sambandet Halhjem-Våge for å avløse MF «Ullensvang» som skulle til Tau-sambandet. Den gikk der fram til 31. desember 2010. Den ble i 2011 kjøpt av FosenNamsos Sjø og omdøpt til **«Marstein»**. Den var tidligere ferge II på sambandet Hufthamar–Krokeide, samt reserveferge for selskapet på Våge-Halhjem og Hatvik-Vennjaneset.

Fergen var i begynnelen av 2019 utleid til Torghatten Nord som trafikkerer Halhjem–Sandvikvåg, som midlertidig reserveferje. I mars 2019 var den tilbake på sambandene Våge-Halhjem og Hatvik-Venjaneset som reserve.

I 2022 endret fergen navn til MF «Melfjord» og ble satt inn som sommerferje på ferjesambandet Jektvik–Kilboghavn.

## Tidslinje

* 1989 - Levert som **MF «Masfjord»** Til Bergen-Nordhordland Rutelag
* 1989 - Satt inn i Knarvik – Steinestø
* 1994 - Nordhordlandsbrua ble bygget
* 1995 - Solgt til Boknafjorden Ferjeselskap
* 1995 - Gikk på Mortavika - Arsvågen
* 2006 - Lagt i opplag
* 2007 - gikk på Skjersholmane - Valevåg mens Bømlafjordtunnelen var stengt
* 2007 - Lagt i opplag
* 2009 - Satt inn i Halhjem-Våge for en liten periode
* 2011 - Kjøpt av FosenNamsos Sjø og omdøpt til **MF «Marstein»**
* 2011 - Satt inn i Hufthamar - Krokeide og reserveferge for Hatvik - Venjaneset og Våge - Halhjem
* 2018 - Sambandet ble tatt over av Fjord1
* 2018 - Lagt i opplag utenfor Trondheim for fornyelse.
* 2019 - Reserveferge for Hatvik - Venjaneset og Våge - Halhjem.
* 2019 - Leid av Torghatten Nord og satt inn i Halhjem - Sandvikvåg.
* 2020 - Leid ut av Bastø Fosen og satt inn i Moss - Horten.
* 2022 - Endret navn til MF «Melfjord» og satt inn som B-ferje somrene 2022 og 2023 på ferjesambandet Jektvik–Kilboghavn.

## Referanser


## Eksterne lenker
* 
*
Kil stasjon

**Kil stasjon** er en jernbanestasjon på Värmlandsbanan i Kil kommune i Sverige. Den blir betjent av  Vy Tåg mellom Oslo og Karlstad, og av svensk regionaltrafikk.

Den opprinnelige stasjonen, Kil Nedre, ble åpnet 19. juni 1871 da Värmlandsbanan ble forlenget til Karlstad. Denne ble nedlagt i 1906 etter at stasjonsdriften ble flyttet til den nåværende Kil stasjon.

På Bergslagsbanan er det kun godstrafikk fra Kil.

|}

## Eksterne lenker
* Historiskt om Nordvästra stambanan
* Sveriges Järnvägsstationer avsnitt K